CELEX: 32010D0122
Language: bg
Date: 2010-02-25 00:00:00
Title: 2010/122/ЕС: Решение на Комисията от 25 февруари 2010 година за изменение, с цел привеждане в съответствие с научно-техническия напредък, на приложението към Директива 2002/95/ЕО на Европейския парламент и на Съвета по отношение на допускането по изключение на употребата на кадмий (нотифицирано под номер C(2010) 1034) (Текст от значение за ЕИП)

26.2.2010   
            
            
               BG
            
            
               Официален вестник на Европейския съюз
            
            
               L 49/32
            
         РЕШЕНИЕ НА КОМИСИЯТА
   от 25 февруари 2010 година
   за изменение, с цел привеждане в съответствие с научно-техническия напредък, на приложението към Директива 2002/95/ЕО на Европейския парламент и на Съвета по отношение на допускането по изключение на употребата на кадмий
   (нотифицирано под номер C(2010) 1034)
   (текст от значение за ЕИП)
   (2010/122/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2002/95/ЕО на Европейския парламент и на Съвета от 27 януари 2003 г. относно ограничението за употребата на определени опасни вещества в електрическото и електронното оборудване (1), и по-специално член 5, параграф 1, буква б) от нея,
   като има предвид, че:
   
               (1)
            
            
               Директива 2002/95/ЕО изисква Комисията да внася изменения, които са необходими за привеждане в съответствие с научния и техническия напредък, в списъка на употребите, освободени от изискванията на член 4, параграф 1 от посочената директива.
            
         
               (2)
            
            
               Все още не е осъществимо технически кадмият да бъде заменен в променящи цвета си светодиоди въз основа на съединения II-VI, без това да доведе до сериозно влошаване на характеристиките. Поради това някои материали и елементи, съдържащи кадмий, следва да бъдат освободени от забраната. Но изследванията върху технология без използването на кадмий напредват и би следвало най-късно след четири до пет години да има заместители.
            
         
               (3)
            
            
               Поради това Директива 2002/95/ЕО следва да бъде съответно изменена.
            
         
               (4)
            
            
               Съгласно член 5, параграф 2 от Директива 2002/95/ЕО Комисията проведе консултации със заинтересованите страни.
            
         
               (5)
            
            
               Мерките, предвидени в настоящото решение, са в съответствие със становището на комитета, създаден съгласно член 18 от Директива 2006/12/ЕО на Европейския парламент и на Съвета (2),
            
         ПРИЕ НАСТОЯЩОТО РЕШЕНИЕ:
   Член 1
   Приложението към Директива 2002/95/ЕО се изменя съгласно приложението към настоящото решение.
   Член 2
   Адресати на настоящото решение са държавите-членки.
   
      Съставено в Брюксел на 25 февруари 2010 година.
      
         
            За Комисията
         
         Janez POTOČNIK
         
            Член на Комисията
         
      
   
   
      (1)  ОВ L 37, 13.2.2003 г., стр. 19.
   
      (2)  ОВ L 114, 27.4.2006 г., стр. 9.
   
      ПРИЛОЖЕНИЕ
      В приложението към Директива 2002/95/ЕО се добавя следната точка 39:
      
         
                     „39.
                  
                  
                     Кадмий в променящи цвета си светодиоди въз основа на съединения II—VI (< 10 μg Cd на mm2 светоизлъчваща площ) за използване в твърдотелни осветителни или дисплейни системи до 1 юли 2014 г.“